Uusi Iloinen Teatteri

Uusi Iloinen Teatteri (lyh. UIT) oli suomalainen vuonna 1978 perustettu viihteellinen teatteri. Teatterilla oli esiintymistoimintaa kesäisin, ja tuotanto painottui revyihin. Alkuperäinen Uusi Iloinen Teatteri kaatui konkurssiin vuonna 2010, mutta sen toimintaa jatkoi uusi yritys Hakaniemen Musiikkiteatteri Oy. Se haettiin konkurssiin elokuussa 2022.

Historiaa
1970-luvulla Linnanmäen ohjelmapäällikkö Sara Ekelund oli esittänyt huvipuistossa esityksiä järjestäneelle laulajalle ja säveltäjälle Lasse Mårtensonille toiveen vuosittaisen revyyohjelman järjestämisestä Linnanmäen Peacock-teatteriin. Teatterin perustajajäseniin kuuluivat Mårtensonin ohella näyttelijä ja käsikirjoittaja Matti Kuusla, musiikkituottaja ja kapellimestari Jaakko Salo, käsikirjoittaja ja sanoittaja Jukka Virtanen ja laulaja Marjatta Leppänen.

UIT:n esityksissä oli runsaasti musiikkia. Alun perin UIT:n orkesterina oli vuosina 1979–2007 Seitsemän seinähullua veljestä, ja kapellimestarina ja musiikillisena johtajana toimi Jaakko Salo kuolemaansa 13. kesäkuuta 2002 asti. Salon jälkeen kapellimestariksi vaihtui Jari Puhakka. Vuonna 2008 orkesteriksi vaihtui Jean S.

UIT toimi vuosina 1979–2009 Linnanmäen Peacock-teatterissa. Vuosina 1980–2000 revyyt olivat katsojamenestyksiä, ja niillä oli vuosittain jopa 70 000 katsojaa. 2000-luvun alussa alun perin yhdistyksenä toiminut teatteri muuttui yritykseksi, jolloin teatterin johtaminen siirtyi perustajajäseniltä ulkopuoliselle hallitukselle.

Yleisradio taltioi UIT:n revyyt vuosina 1981–1985 ja 2002–2009. Taltiointi esitettiin TV2:lla uudenvuoden aattona. Vuosina 1986–2001 revyyt taltioi MTV.

UIT jatkoi toimintaansa keväällä 2010 Helsingin Hakaniemessä Arena-teatteritalon näyttämöllä, koska Peacockia tuolloin hallinnoinut Bulevardin teatteriyhdistys ei enää vuokrannut sille tiloja. Vuoden 2010 syksyllä UIT meni konkurssin. Sen seurauksena eri taiteiden alojen henkilöt päättivät perustaa uuden yrityksen Hakaniemen Musiikkiteatteri Oy, joka jatkoi esityksiä Uuden Iloisen Teatterin nimellä. Teatterin taiteellisina vetäjinä aloittivat Timo Kärkkäinen, Taneli Mäkelä ja Reija Wäre, ja heidän lisäkseen teatterin omistajiin kuuluivat myös Seppo Ahti, Antti Paavilainen, Marjatta Leppänen ja Sari Siikander.Helsingin uutiset  Uuden UIT:n ensimmäinen revyy oli Ilon kautta!, jota esitettiin huhti–toukokuussa 2011.

Hakaniemen Musiikkiteatteri tuotti myös useita kesäteatteriproduktioita maakunnissa, muun muassa Kauhavalla Power Parkissa, Lappeenrannassa ja Äänekosken Kartanon kievarissa.

Vuonna 2015 UIT palasi Linnanmäen Peacock-teatteriin, jossa se toimi myös seuraavina vuosina. Koronaviruspandemian vuoksi kevään 2020 revyy Kupla vai Uitti jouduttiin siirtämään keväälle 2021. UIT:n taustayhtiö oli lähellä konkurssia jo vuonna 2020. Lopulta revyytä ei päästy esittämään Peacockissa lainkaan, vaan esitykset järjestettiin pääkaupunkiseudun katsojarajoitusten vuoksi Nilsiän Louhosareenalla. UIT:n kevään 2022 revyy esitettiin jälleen Peacockissa, mutta se menestyi heikosti, ja elokuussa 2022 eläkeyhtiö Varma haki taustayhtiön konkurssiin 33 000 euron eläkemaksusaatavista. Kaikkiaan Hakaniemen Musiikkiteatteri Oy:llä oli tuolloin velkaa useita satoja tuhansia euroja. Muun muassa esiintyjien ja muusikoiden palkkoja oli jäänyt kokonaan maksamatta. Teatterinjohtaja Timo Kärkkäisen mukaan ei ollut todennäköistä, että teatteritoiminta jatkuisi konkurssin jälkeen.

Syksyllä 2023 laulaja Teijo Lindström kertoi ostaneensa oikeudet nimeen Uusi Iloinen Teatteri ja aloittavansa toiminnan joulukonserteilla Helsingissä ja Lahdessa. Kesällä 2024 Lindströmin oli tarkoitus järjestää Lahdessa  Mukkulan tapahtumapuistossa Uuden Iloisen Teatterin nimellä Abban musiikkiin pohjautuva revyy, mutta esitykset peruttiin.

 UIT:n revyyt 

 nro  vuosi  nimi  ohjaaja 1  1979  Samassa veneessä   ja Lars Svedberg 2  1980  Komento takaisin   3  1981  Taikalaatikko   4  1982  Saippuakauppias   5  1983  Näin se on nähtävä   6  1984  Pallo hallussa  Jukka Kajava 7  1985  Yespoks   8  1986  Paasalusta   9  1987  Maitoa maitoa   10  1988  Kanavanvaihtaja  Ritva Valkama 11  1989  Hyvin menee, naapurit nauraa   12  1990  Helibori humpsis - ja pokasaha soi  Jukka Virtanen 13  1991  Meitin Finland  Jukka Virtanen 14  1992  Bonjour kirvesvartta  Jukka Virtanen 15  1993  Ne halii meitin  Jukka Virtanen 16  1994  Tunti torvisoittoa  Jukka Virtanen 17  1995  Pure lenkki  Jukka Virtanen 18  1996  Haloolla päähän  Jukka Virtanen 19  1997  Otsa kurtussa  Jukka Virtanen 20  1998  Papparaizet tulevat  Jukka Virtanen 21  1999  Tanssitaanko ensin  Jukka Virtanen 22  2000  Oho sano iimeili   23  2001  Kun Eurojentalolla tanssittiin   24  2002  Magiaa mahantäydeltä   25  2003  Me olemme taas  Tiina Puumalainen 26  2004  Hei me tervataan!  Tiina Puumalainen 27  2005  Aikuisten oikeesti  Tiina Puumalainen 28  2006  Lisää letkua   29  2007  Da Lintsi -koodi   30  2008  Kymmenen sketsiä, jotka muuttivat maailman  Ville Virtanen 31  2009  Kivat piipussa   32  2010  JuuTupen rapinat  Taneli Mäkelä 33  2011  Ilon kautta!  Taneli Mäkelä 34  2012  Ilon palasia  Taneli Mäkelä 35  2013  Ilometritehdas  Reija Wäre 36  2014  Ilosofian oppitunti  Reija Wäre 37  2015  Kivaa ja korkealta  Reija Wäre 38  2016  Soitellen soteen  Reija Wäre 39  2017  Sata lasissa Reija Wäre 40  2018  Tuhansien ämpärien maa  Jaakko Saariluoma 41  2019  Herkkua kuin heinänteko  Sari Siikander 42  2021  Kupla vai Uitti  Sari Siikander 43  2022  Kiurusta kesään  Tiina Brännare

 Lähteet 

 Aiheesta muualla 
 UIT:n kotisivut

Luokka:Kesäteatterit
Luokka:Helsingin teatterit